ఆదిరెడ్డి భవాని

ఆదిరెడ్డి భవాని ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2019లో ఆంధ్రప్రదేశ్ అసెంబ్లీకి జరిగిన ఎన్నికల్లో తెలుగుదేశం పార్టీ తరపున రాజమండ్రి సిటీ శాసనసభ నియోజకవర్గం నుండి పోటీ చేసి ఎమ్మెల్యేగా గెలిచింది. ఆమె మాజీ కేంద్రమంత్రి ఎర్రన్నాయుడు కూతురు, శ్రీకాకుళం లోక్‍సభ సభ్యుడు కింజరాపు రామ్మోహన నాయుడు సోదరి.

జననం,విద్యాభాస్యం
ఆదిరెడ్డి భవాని 1985లో కింజరాపు ఎర్రన్నాయుడు, విజయకుమారి దంపతులకు జన్మించింది. ఆమె న్యూ ఢిల్లీలోని ఐ.ఐ.ఎల్.ఎం యూనివర్సిటీలో ఎం.ఎస్సీ పూర్తి చేసింది.

రాజకీయ జీవితం
ఆదిరెడ్డి భవాని రాజకీయ నేపథ్యం ఉన్న కుటుంబం నుండి రాజకీయాల్లోకి వచ్చింది. ఆమె నాన్న కింజరాపు ఎర్రన్నాయుడు మాజీ కేంద్రమంత్రి, ఆమె మామ ఆదిరెడ్డి అప్పారావు మాజీ ఎమ్మెల్యే, మాజీ ఎమ్మెల్సీ. భవాని 2019లో ఆంధ్రప్రదేశ్ అసెంబ్లీకి జరిగిన ఎన్నికల్లో తెలుగుదేశం పార్టీ తరపున రాజమండ్రి సిటీ శాసనసభ నియోజకవర్గం నుండి పోటీ చేసి తన సమీప ప్రత్యర్థి వైఎస్సార్సీపీ అభ్యర్థి రౌతు సూర్యప్రకాశ్‌రావు పై 30,065 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగు పెట్టింది.

మూలాలు

తెలుగుదేశం పార్టీ రాజకీయ నాయకులు
శ్రీకాకుళం జిల్లా మహిళా రాజకీయ నాయకులు
రాజమండ్రి వ్యక్తులు
1985 జననాలు
ఆంధ్రప్రదేశ్ శాసన సభ్యులు (2019)